**ПРИЈЕДЛОГ**

На основу члана 8. став 4. Закона о порезу на непокретности („Службени гласник Републике Српске“, број: 91/15), члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21), члана 41. став 1. тачка 2. Статута општине Брод („Службени гласник општине Брод“ број: 7/17) и члана 111. став 1. и члана 112. Пословника Скупштине општине Брод – пречишћени текст – („Службени гласник општине Брод“, број: 5/20), Скупштина општине Брод на *2.* редовној сједници одржаној *25.12.2024.* године, доноси:

**ОДЛУКУ**

**о утврђивању пореске стопе за опорезивање непокретности  
на подручју општине Брод у 2025. години**

**Члан 1.**

Овом одлуком утврђује се пореска стопа за опорезивање непокретности на подручју општине Брод у 2025. години.

**Члан 2.**

1. Стопа пореза на непокретности за 2025. годину на територији општине Брод износи 0,18 %.

2. Изузетно од става 1. овог члана, пореска стопа на непокретности у којима се непосредно обавља производна дјелатност на територији општине Брод за 2025. годину износи 0,08 %.

3. Под непокретностима из става 2. овог члана подразумјевају се објекти за производњу и објекти за складиштење сировина, полупроизвода и готових производа, уколико чине заокружену производну цјелину.

**Члан 3.**

Даном ступања на снагу ове Одлуке престаје да важи Одлука о утврђивању пореске стопе за опорезивање непокретности на подручју општине Брод за 2024. годину број: 01/022-154/23 од 15.12.2023. године („Службени гласник општине Брод“ број: 12/23).

**Члан 4.**

Ова Одлука ступа на снагу осмог дана од дана објављивања у „Службеном гласнику општине Брод“.

**Предсједник**

**Скупштине општине**

**Милош Станишић**

Број:\_\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_

**О Б Р А З Л О Ж Е Њ Е**

**ПРАВНИ ОСНОВ:**

- Чланом 8. став 4. Закона о порезу на непокретност („Службени гласник Републике Српске“, број 91/15) прописано је да Скупштина општине и градова утврђује пореску стопу најдаље до 31.01. за текућу годину, која ће се примјењивати за опорезивање на њиховој територији. Ставовима 1. и 2. истог члана прописано је да се порез на непокретност плаћа по стопи до 0,20%, док пореска стопа за непокретности у којима се непосредно обавља производна дјелатност износи до 0,10%, а ставом 3. прописано је да се под непокретностима у којима се непосредно обавља производна дјелатност подразумјевају објекти за производњу и објекти за складиштење сировина, полупроизвода и готових производа уколико чине заокружену производну цјелину,

- Чланом 39. Закона о локалној самоуправи („Службени гласник Републике Српске“, број: 97/16 и 36/19) прописана је надлежност Скупштине за доношење одлука,

- Чланом 41. став 1. тачка 2. Статута општине Брод („Службени гласник општине Брод“ 7/17) прописана је надлежност Скупштине за доношење одлуке,

- Члановима 111. у 112. Пословника Скупштине општине Брод – пречишћени текст – („Службени гласник општине Брод“, број: 5/20) прописана је надлежност за доношење одлука.

**РАЗЛОЗИ ЗА ДОНОШЕЊЕ:**

Чланом 8. став 4. Закона о порезу на непокретности („Службени гласник Републике Српске“, број: 91/15) је прописано да скупштине општина и градова утврђују пореску стопу, најдаље до 31. јануара за текућу годину, која ће се примјењивати за опорезивање на њиховим територијама.

Овдребама истог члана став 1. прописано је да пореска стопа не може бити већа од 0,20% на процијењене вриједности непокретности. Изузетно од става 1. овог члана, пореска стопа за непокретности у којима се непосредно обавља производна дјелатност не може бити већа од 0,10%.

Чланом 4. наведеног закона је прописано да ће се обрачун пореза на непокретности вршити примјеном утврђене стопе на основицу за обрачун пореза, која представља тржишну вриједност непокретности, а чија се вриједност утврђује на дан 31. децембар претходне године.

Како није у питању сложен или обиман општи акт, односно акт за који је законом или другим прописом предвиђена јавна расправа и који се може поднијети у приједлогу без претходног разматрања у нацрту, а што је у складу са чланoм 111. став 1. и чланом 112. Пословника Скупштине општине Брод – пречишћени текст – („Службени гласник општине Брод“, број: 5/20), предлажемо Скупштини општине Брод усвајање приједлога Одлуке о утврђивању пореске стопе за опорезивање непокретности на подручју Општине Брод за 2025. годину.

За провођење ове одлуке је надлежна Пореска управа Републике Српске.

**МАТЕРИЈАЛНА СРЕДСТВА:**

За реализацију предложене одлуке нису потребна финансијска средства.

**Обрађивач:**

Одјељење за финансије

**Прегледач:**

Начелник општине