Н А Ц Р Т

На основу члана 39. став 2. и 5. Закона о локалној самоуправи („Службени гласник РС“, број: 97/16, 36/19 и 61/21), члана 20. став 1. Закона о управљању отпадом („Службени гласник РС“, број: 111/13, 106/15, 2/18 – одлука УС, 16/18, 70/20, 63/21 и 65/21 – исправка) и члана 41. тачка 5. Статута општине Брод („Службени гласник општине Брод“, број: 7/17), члана 111. и 112. Пословника о раду Скупштина општине Брод – пречишћени текст ("Службени гласник општине Брод", број: 5/20), Скупштина општине Брод на 2. редовној сједници, одржаној дана 25.12.2024. године, доноси

**О Д Л У К У**

о усвајању Локалног плана управљања отпадом Општине Брод

за период 2025.-2029. године

1. Усваја се „Локални план управљања отпадом Општине Брод за период 2025.-2029. године“.
2. Саставни дио ове Одлуке је „Локални план управљања отпадом Општине Брод за период 2025.-2029. године“.
3. Ова Одлука ступа на снагу осмог дана од дана објављивања у „Службеном гласнику општине Брод“.

Број: /24 Предсједник

Датум: .2024. године Скупштине општине

Милош Станишић

ОБРАЗЛОЖЕЊЕ:

ПРАВНИ ОСНОВ:

1. Чланом 39. став 2. и 5. Закона о локалној самоуправи ("Службени гласник Републике Српске", број: 97/16, 36/19 и 61/21), дефинисано је да скупштина има недлежност да доноси планове и програме развоја Општине, план локалног економског развоја, план инвестирања и план капиталних улагања;
2. чланом 20. Став 1. Закона о управљању отпадом („Службени гласник РС“, број: 111/13, 106/15, 2/18 – одлука УС, 16/18, 70/20, 63/21 и 65/21 – исправка), дефинисано је да скупштина јединице локалне самоуправе доноси локални план управљања отпадом, а по претходно прибављеној сагласности Министарства;
3. Чланом 41. тачка 5. Статута Општине Брод ("Службени гласник општине Брод", број; 7/17) дефинисано је да скупштина има недлежност да доноси планове и програме развоја Општине, план локалног економског развоја, план инвестирања и план капиталних улагања;
4. Чланом 112. Пословника о раду Скупштина општине Брод – пречишћени текст ("Службени гласник општине Брод", број: 5/20) прописано је да се Одлука доноси као акт извршавања права и дужности Скупштине, као акт извршавања закона и као акт утврђивања унутрашње организације и односа у Општини. Одлука мора садржавати правни основ на којем се заснива.

РАЗЛОГ ЗА ДОНОШЕЊЕ:

У склопу пројекта „CrossWaste“- Побољшање прекограничног управљања отпадом путем одрживих пракси, који спроводи комунално предузеће „Еко – Дунав“ из Борова у партнерству са општином Брод, а финансира се у оквиру програма „INTERREG VI – A IPA Хрватска – Босна и Херцеговина – Црна Гора 2021 – 2027. године“, предвиђена је и буџетирана пројектна активност: израда Локалног плана управљања отпадом. Одјељење за стамбено-комуналне послове и екологију је израдило Нацрт наведеног Плана, те се у буџету извршила пренамјена, тј. финансираће се израда Локалног еколошког акционог плана.

Предложени Нацрт Локалног план управљања отпадом је битна ствар за јединицу локалне самоуправе, јер представља један од полазних услова приликом аплицирања пројеката из дјелокруга заштите животне средине.

Обрађивач : Предлагач:

Одјељење за стамбено-комуналне послове НАЧЕЛНИК ОПШТИНЕ

и екологију